Ar oueletenn « La Recouvrance », ardamez kêr Vrest, a oa stag ouzh peulgae Porzh-Ru e Douarnenez dec’h. E-bourzh ar oueletenn-se o doa embannet François Cuillandre, maer Brest, ha Monique Prévost, o doa c’hoant da grouiñ un darvoud-mor nevez a vefe aozet bep pevar bloaz e beg Penn-ar-Bed. Koulskoude e vo kendalc’het da bediñ martoloded ha bigi Europa bep daou vloaz e Douarnenez. Izelvroiz a vo degemeret gant DZ 2002 war porzh-pesketa Rozmeur eus ar 25 d’an 29 a viz Gouere. A-du-arall e vo dalc’het gouel an hañv 2004 etre an 13 hag an 20 a viz Gouere. E Brest e vo degemeret listri meudezus eus an 13 d’ar 17 a viz Gouere. Ur redadeg-vor a vo aozet etre an daou borzh-mor d’an 18 a viz Gouere. Un arvest livet-kaer e tlefe bezañ. Adalek ar 16 a viz Gouere e krogo gouel Douarnenez ma vo graet enor da Rusia er bloaz-mañ.